**NOTĂ INFORMATIVĂ**

**la proiectul Regulamentului privind procedura de schimbare a furnizorului de gaze naturale**

|  |
| --- |
| 1. ***Denumirea autorului responsabil de elaborarea proiectului*** |
| Agenția Națională pentru Reglementare în Energetică |
| 1. ***Condițiile ce au impus elaborarea proiectului de act normativ şi finalitățile urmărite*** |
| Temeiul juridic de elaborare a proiectului Regulamentului privind procedura de schimbare a furnizorului de gaze naturale în redacție nouă, este art. 88 alin. (1) din Legea nr. 108/2016 cu privire la gazele naturale (în continuare - *Legea nr.108/2016*) care stabilește că: “procedura de schimbare a furnizorului de către consumatorul final este reglementată prin Regulamentul privind procedura de schimbare a furnizorului, elaborat şi aprobat de Agenţie”.  Proiectul de Regulament se urmăresc realizarea următoarelor obiective:   * actualizarea actului normativ cheie, necesar pentru garantarea dreptului de schimbare a furnizorului de gaze naturale de către consumatorul final; * adaptarea termenelor şi a condițiilor în care se efectuează schimbarea furnizorului de gaze naturale de către consumatorul final la cele mai bune practici, cu respectarea prevederilor legislației primare; * reducerea numărului de etape necesare pentru schimbarea furnizorului de către consumatorul final; * asigurarea unui tratament echitabil și nediscriminatoriu pentru participanții la piața gazelor naturale.   Procedura de schimbare a furnizorului de gaze naturale este reglementată în prezent de Regulamentul privind procedura de schimbare a furnizorului de gaze naturale de către consumatorii finali, aprobat prin Hotărârea Consiliului de administrație al ANRE nr. 677/2014, în baza Legii nr. 123 /2009 cu privire la gazele naturale, care a fost abrogată. |
| 1. ***Principalele prevederi ale proiectului*** |
| Reglementarea va satisface interesul public prin stabilirea clară, transparentă și echitabilă a drepturilor și obligațiilor consumatorilor finali şi titularilor de licenţe pentru furnizarea, distribuţia şi transportul gazelor naturale. Astfel, va putea fi asigurată respectarea principiului echităţii în raporturile dintre părţile contractante şi posibilitatea evitării eventualelor abuzuri din partea operatorilor de sistem sau a furnizorilor în raport cu consumatorii finali.  Regulamentul va reglementa etapele procesului de schimbare a furnizorului, condiţiile care trebuie îndeplinite de către furnizorul nou, operatorului de sistem care exploatează reţelele de gaze naturale la care sunt racordate instalaţiile de gaze naturale ale consumatorului final, drepturilor şi obligaţiilor consumatorului final care initiază procedura de schimbare a furnizorului.  Proiectul Regulamentului prevede că procedura de schimbare a furnizorului de gaze naturale se va aplica și în cazul utilizatorii de sistem care achiziționează gazele naturale de la operatorul sistemului de distribuție închis în condițiile Regulamentului privind sistemul de distribuție închis al gazelor naturale.  Data schimbării furnizorului de gaze naturale se consideră ziua întocmirii şi semnării actului de control și actului de citire a indicațiilor echipamentului de măsurare a gazelor naturale de către operatorul de sistem, în condițiile Regulamentului. |
| 1. ***Fundamentarea economico-financiară*** |
| Regulamentul privind procedura de schimbare a furnizorului de gaze naturale va afecta neesențial furnizorii de gaze naturale și consumatorii finali care doresc să opteze pentru procedura de schimbare a furnizorului.  Noul Regulament nu va genera noi costuri de conformare, suportate de titularii de licență în scopul ajustării procedurilor interne cu prevederile noului regulament. Totodată se va diminua costul pentru consumatorul final, acesta fiind scutit de unele etape necesare în procesul de schimbare a furnizorului, menționate în prevederile Regulamentului în vigoare.  Implementarea Regulamentului respectiv va contribui semnificativ la atingerea obiectivelor stabilite în Legea nr. 108/2016 şi respectării drepturilor consumatorilor. |
| 1. ***Modul de încorporare a actului în cadrul normativ în vigoare*** |
| Noul Regulament privind procedura de schimbare a furnizorului de gaze naturale a fost elaborat luând în considerare prevederile Regulamentului privind racordarea la rețelele de gaze naturale și prestarea serviciilor de transport și de distribuție a gazelor naturale 112/2019 din 19.04.2019, Regulamentul privind furnizarea gazelor naturale 113/2019/2019 și Regulamentul privind sistemul de distribuție închis al gazelor naturale 285/2018, totodată și a legislației primare modernizate. |
| 1. ***Avizarea și consultarea publică a proiectului*** |
| Proiectul Regulamentului privind procedura de schimbare a furnizorului de gaze naturale, afost consultat cu părţile interesate în conformitate cu Legea privind transparenţa în procesul decizional nr. 238/2008 şi Legea nr. 100 /2017.  De asemenea AIR, Nota informativă au fost plasate pe pagina electronică a Agenţiei pentru a fi supuse consultărilor publice, inclusiv a fost emis un anunț cu privire la inițierea examinării acestora, astfel, încât orice persoană interesată să poată prezenta propuneri şi obiecții pe marginea lor la adresa electronica indicată sau la sediul Agenției.  Analiza Impactului cît şi proiectul au fost examinate şi avizate pozitiv de către Grupul de lucru al Comisiei de stat pentru reglementarea activităţii de întreprinzător din Moldova.  Propunerile şi obiecţiile înaintate la proiect au fost incluse în sinteza obiecțiilor şi recomandărilor prezentate de către părţile interesate. După definitivarea Tabelei de sinteză, au fost organizate şedinţe de lucru cu reprezentanții operatorilor de sistem și utilizatorilor de sistem, pentru a fi examinate obiecţiile şi propunerile la proiect.  De menționat că, proiectul Regulamentului privind procedura de schimbare a furnizorului de gaze naturale a fost supus expertizei anticorupție realizată de Centrul Național Anticorupție nr. EDA20/6706 din 29.07.2020 precum și expertizei juridice realizate de Ministerul Justiției al RM nr. 04/6072 din 17.08.2020. |

**Veaceslav UNTILA**

**Director general ANRE**